《荷花》
宋代·董嗣杲

天机雪锦织鲛绡，艳朵亭亭倚画桥。
无垢自全君子洁，有姿谁想六郎娇。
翠房分菂莲须褪，玉藕抽丝暑叶摇。
花里不妨呼净友，采香须棹月明桡。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。